<classify> RAIS Yoweri Museveni akiwa na wajukuu zake, ameitumia Desemba 26 ambayo ni mapumziko, kuchunga ngombe wake katika shamba lake lililopo Rwakitura, wilayani Kiruhura.Aidha, kiongozi huyo aliyezaliwa mwaka 1944, aliwaambia wajukuu zake hao kuwa wajijengee utaratibu wa kukusanyika pamoja na familia zao katika kipindi cha sikukuu za mwisho wa mwaka ili kutathmini matukio ya mwaka mzima.Museveni alisema kupitia mikusanyiko hiyo pia wataweza kujipanga namna bora ya kuanza mwaka unaofuata na namna ya kutimiza malengo waliyojiwekea kwa kila mwaka ili kuwa na maisha bora.Katika ukurasa wake wa Twitter, Rais Museveni aliandika haya: Tukiwa katika shamba la ufugaji la Rwakitura na wajukuu zangu katika urithi tulioachiwa. Tutakuwa tukitumia sikukuu kama hizi kufundisha vizazi vya sasa kuhusu utamaduni wetu, tunachunga pamoja, nawasihi wazazi kuungana na watoto wenu katika kipindi hiki.Katika salamu zake za Krismasi na Mwaka Mpya, Rais Museveni aliwapongeza wananchi wa Uganda kwa kusherehekea kwa amani na utulivu.  <topic>: KITAIFA 